શહેરના જામનગર રોડ ઉપર ન્યારા ગામના પાટિયા પાસે બંધ હોટલ નજીક એક કાર કલાકોથી શંકાસ્પદ હાલતમાં પડી હોય અને અંદર કોઈ કોઈ યુવકનો મૃતદેહ પડ્યો હોય તે અંગે કોઈ જાગૃત નાગરિકે કંટ્રોલમાં જાણ કરતા ગાંધીગ્રામ પોલીસ સ્ટેશનના એએસઆઇ રાજુભાઈ કોડિયાંતર અને સ્ટાફ દોડી ગયો હતો ૧૦૮ને જાણ કરતા ૧૦૮ના ઇએમટી નયનભાઈ પટેલે જોઈ તપાસી મૃત જાહેર કર્યા હતા પોલીસે કારમાં તલાસી લેતા કારમાંથી એક દવાની ખાલી બોટલ પણ મળી આવતા બનાવ આપઘાતનો હોવાનું સ્પષ્ટ થયું હતું પોલીસે તપાસ કરતા મૃતક રૈયા ટેલિફોન એક્સચેન્જ પાસે આવેલ દર્શન સોસાયટીમાં રહેતા અજય રૂપાભાઇ રાઠોડ ઉમર ૩૬ વર્ષ હોવાનું જાણવા મળ્યું હતું જેથી ઘટના અંગે મૃતકના પરિવારજનોને જાણ કરતા પરિવારજનો પણ દોડી આવ્યા હતા અને મૃતદેહને પોસ્ટમોટર્મ અર્થે સિવિલ હોસ્પિટલે ખસેડ્યો હતો પરિવારજનોની પ્રાથમિક પૂછપરછમાં અજયભાઇ ફાઇનાન્સ અને રિક્વારીનું કામ કરતા હોવાનું જાણવા મળ્યું હતું નિત્યક્રમ મુજબ સવારે કાર લઈને નીકળ હતા અને ન્યારા પાસે જઈ કારમાં જ ઝેર પી જિંદગી ટૂંકાવી લીધી હતી છેલ્લા થોડા સમયથી તેઓ આર્થિક સંકડામણ અનુભવતા હોવાનું પરિવારજનોએ જણાવ્યું હતું આર્થિક ભીંસને લીધે જ આ પગલું ભરી લીધું હોવાની દ્રઢ શંકા સેવાઈ રહી છે તેમના મોતથી બે સંતાનો અને પત્ની સહિતનો પરિવાર શોકમાં ગરકાવ થઇ ગયો છે.